ఒకరు మృతి, 30 మందికి గాయాలుబాధితులు తూర్పుగోదావరి జిల్లా వాసులుశబరిమల నుంచి వస్తుండగా ఘటనచెన్నై, నవంబరు 25 (ఆంధ్రజ్యోతి): తమిళనాడులోని విల్లుపురం జిల్లా ఆసనూరు సమీపంలో అదుపు తప్పిన బస్సు చెట్టును ఢీకొని రోడ్డుపక్కనున్న గుంతలో బోల్తా పడింది. ఈ ఘటనలో ఒకరు మృతి చెందగా, మరో 30 మంది గాయపడ్డారు. బాధితులంతా తూర్పుగోదావరి జిల్లా వాసులని పోలీసులు తెలిపారు. వివరాల్లోకి వెళితే... కిర్లంపూడికి చెందిన అయ్యప్ప భక్తులు ఇటీవల శబరిమల వెళ్లి అయ్యప్ప దర్శనానంతరం స్వస్థలానికి తిరుగు ప్రయాణమయ్యారు. శనివారం సాయంత్రం వారు ప్రయాణిస్తున్న బస్సు (ఏపీ03 టీఏ 0923) ఆసనూరు వద్ద హఠాత్తుగా అదుపు తప్పింది. డ్రైవర్ దానిని అదుపుచేసేందుకు ప్రయత్నించేలోపే రోడ్డుపక్కనున్న చెట్టును ఢీకొని గుంతలో బోల్తాపడింది. ఈ ఘటనలో పెద్దాపురం మండలం చంద్రమాంపల్లి గ్రామానికి చెందిన నూకరాజు(42) మృతి చెందగా మిగిలినవారు గాయపడ్డారు. సమాచారం అందుకుని అక్కడకు చేరుకున్న పోలీసులు..  క్షతగాత్రులను సమీపంలోని ఉళుందూరుపేట ప్రభుత్వాసుపత్రికి తరలించారు. క్షతగాత్రుల్లో కొందరి పరిస్థితి ఆందోళనకరంగా ఉన్నట్లు వైద్యులు తెలిపారు. ఈ విషయం తెలిసిన వెంటనే ఆంధ్రప్రదేశ్ హోంమంత్రి నిమ్మకాయల చినరాజప్ప స్థానిక అధికారులతో మాట్లాడారు. బాధితులకు మెరుగైన చికిత్స అందించాలని సూచించారు.
okaru mruti, 30 mandiki gaayaalubaadhitulu thoorpugodaavari jilla vaasulusabarimala nunchi vastundagaa ghatanachennai, navambaru 25 (aandhrajyoti): tamilanaadulooni villupuram jilla aasanuru sameepamlo adupu tappina bassu chettunu dheekoni roddupakkanunna guntalo bolta padindi. ee ghatanalo okaru mruti chendagaa, maro 30 mandi gayapaddaru. baadhitulantaa thoorpugodaavari jilla vaasulani poliisulu telipaaru. vivaraalloki velithe... kirlampudiki chendina ayyappa bhaktulu iteevala sabarimala velli ayyappa darsanaanantaram swasthalaaniki tirugu prayaanamayyaaru. sanivaaram saayantram vaaru prayaanistunna bassu (apy03 tae 0923) aasanuru vadda hataattugaa adupu tappindi. driver daanini adupuchesenduku prayatninchelope roddupakkanunna chettunu dheekoni guntalo boltapadindi. ee ghatanalo peddapuram mandalam chandramampalli graamaaniki chendina nookaraju(42) mruti chendagaa migilinavaaru gayapaddaru. samacharam andukuni akkadaku cherukunna poliisulu..  kshatagaatrulanu sameepamloni ulundurupeta prabhutvaasupatriki taralinchaaru. kshatagaatrullo kondari paristhiti aandolanakaramgaa unnatlu vaidyulu telipaaru. ee vishayam telisina ventane andhrapradesh hommantri nimmakaayala chinarajappa sthaanika adhikaarulatho matladaru. baadhitulaku merugaina chikitsa andinchaalani suuchimchaaru.